**Erik Snedsbøl** (født 12. mai 1965 i Stavnäs, Sverige) er en nordisk billedkunstner, fotograf og skribent. Hans kunst tar opp emner som menneske- og dyre-rett, økologi, miljø og genusvitenskap.[]

Kunst
-----

Snedsbøl er utdannet blant annet ved Det Kongelige Danske Kunstakademi, Kunsthøgskolen i Bergen, Escuela Superior de Bellas Artes de la Nacion i Buenos Aires og Blackheath School of Art and Design i London. Han har også studert kunst i New York.[]

Kunsten hans har blitt utstilt på Galleri Andersson/Sandström i Sverige, Galleri Brandstrup i Norge og New Image Art i Los Angeles. Hans viktigste separatutstilling er «Saksanpaimenkoira» («Schäferhund») på Museum of Contemporary Art Kiasma i Helsingfors i 2003, kurert av Maaretta Jaukkuri.

Verker av Snedsbøl har blitt innkjøpt til en rekke offentlige samlinger, nærmere bestemt til Museum of Contemporary Art Kiasma Helsingfors, Statoils kunstsamling Stavanger, Norsk kulturråd Oslo, Statens konstråd Stockholm, Umeå universitet, Göteborgs Konstmuseum, Entra Posthuset Oslo, White Collection Los Angeles, Van den Berg Collection Nederland samt til Rolf Hoff kunstsamling i Oslo.[]

Musikk
------

Erik Snedsbøl har bakgrunn fra musikk og idrett. Han følger en livsstil som kalles Straight edge (sXe eller S.E.) og som har røtter i amerikansk hardcoremusikk fra begynnelsen av 1980-tallet. Hovedelementene i Straight edge er avholdenhet fra rusmidler som alkohol, tobakk og narkotika. For mange er det også viktig å fremme en generelt positiv livsholdning. *Foxfire* er Snedsbøls pseudonym og prosjekt. 

I 2002 samarbeidet han med den tyske punksangeren, låtskriveren og skuespilleren Nina Hagen om å skrive tekster til Snedsbøls katalog *The Camp and Other Escapades*, som var designet av Claudia C. Sandor.[] I 1989 startet han bandprosjektet Pervo-Provo sammen med Deathprod, og i 1990 opptrådte de på Blitz Oslo, Uffa Trondheim og USF Verftet Bergen. I 1991 gjennomførte de prosjektet D.T.P.O. og ble engasjert som oppvarmingsband på avskjedskonserten til det norske New wave-bandet Munch på Rockefeller Music Hall i Oslo. De ga i den forbindelse ut en plakat som har fått plass i arkivet til Rockheim i Trondheim.

Familie
-------

Erik Snedsbøl vokste opp i Edinburgh, Oslo og Nord-Østerdalen. Hans far er den norske sivilingeniøren Ola Erik Snedsbøl, utdannet fra Heriot-Watt University i Edinburgh, og hans mor er svenske G.M.A. Snedsbøl.

Skateboard
----------

I 1969, da han var fire år gammel, fikk han sitt første skateboard i Edinburgh, et brett av typen Makaha Larry Stevenson. Rundt 1981/1982 konstruerte han et av de første pro skateboard vert-ramps. På den tiden var skateboard totalforbudt i Norge. Rampen var plassert i skogen på Telneset, og var den første skateboardrampen som ble tillatt brukt i Norge.[*bør utdypes*] Avisen *Arbeidets Rett* publiserte en artikkel om rampen den 12. oktober 1983. Senere skrev også det svenske skateboardmagasinet *Uppåt Väggarna* om rampen på Telneset.[]

Publisering
-----------

Erik Snedsbøl er publisert med ett spesiallaget artist project *The Camp and Other Escapades II* i det prestisjetunge nordiske kunst magasinet NU: The Nordic Art Review, Vol. IV No. 1-2/02, s. 2, s. 105-113. Tekst av John Peter Nilsson (Editor-in-Chief). ISSN 1404-207X.

*Erik Snedsbøl, Night Train*. Utgitt av Museum of Contemporary Art Kiasma, Helsinki, s. 28, 97, 98. Tekst av Leevi Haapala. ISBN 952-471-122-2.

*Erik Snedsbøl - Saksanpaimenkoira*. Utgitt av Museum of Contemporary Art Kiasma, 2003. 39 sider. Tekst av Maaretta Jaukkuri. ISBN 951-53-2529-3.

Referanser
----------

1. ↑   Archive of Fine Arts, abART person-ID 84880[Hentet fra Wikidata]
2. ↑  Erik Snedsbøl og Maaretta Jaukkuri. *Saksanpaimenkoira*. Utgitt av samtidskunstmuseet Kiasma, 2003. 39 sider. ISBN 951-53-2529-3
3. ↑  «Plakat». *digitaltmuseum.no*. Rockheim. Besøkt 23. oktober 2022. «BETEGNELSE Plakat | INVENTARNR. ROCK1155 | TITTEL Pervo Provo (---) Produksjon - 1990 | KUNSTNER Snedsbøl, Erik»
4. ↑  «Plakat». *digitaltmuseum.no*. Rockheim. Besøkt 23. oktober 2022. «BETEGNELSE Plakat | INVENTARNR. ROCK4089 | TITTEL Pervo Provo (---) Produksjon - 1990 | KUNSTNER Snedsbøl, Erik»
5. ↑  «Vinglebrett-bane på Telneset: Hjelmen er god å ha ...». *Arbeidets Rett*. Røros. 12. oktober 1983. s. 23.
6. ↑  «NU: The Nordic Art Review - Announcements - e-flux». *www.e-flux.com* **(engelsk)**. Besøkt 24. oktober 2022.
7. ↑  «Night Train / Yöjuna». *Kansallisgalleria*. Arkivert fra originalen 25. oktober 2022. Besøkt 24. oktober 2022.
8. ↑  Snedsbøl, Erik (2003). *Erik Snedsbøl : Studio K, 28.5-14.9.2003, Nykytaiteen museo KIASMA = Museum of Contemporary Art KIASMA, Helsinki*. Helsinki: Nykytaiteen museo. ISBN 978-951-53-2529-7.

Eksterne lenker
---------------

* Offisielt nettsted
* 

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC **·** KulturNav
 |